पाएं अपने शहर की ताज़ा ख़बरें और फ्री ई-पेपरडाउनलोड करें
कोलार। कान्हाकुंज रहवासी कल्याण समिति के प्रतिनिधिमंडल ने सोमवार को गृहमंत्री उमाशंकर गुप्ता से उनके पीए अनिल बिजलानी की शिकायत की है।
रहवासी समिति ने गृहमंत्री को दिए शिकायती आवेदन में बताया है कि श्री बिजलानी ने आठ महीने से 4800 रुपए पानी का शुल्क जमा नहीं किया है। शुल्क जमा करने का कहने पर वे पुलिस को भिजवा देते हैं। रहवासी समिति के अध्यक्ष राधिका प्रसाद पांडे ने बताया कि कॉलोनी में पानी की किल्लत है।
रहवासी समिति निजी टैंकरों से पानी सप्लाई कर रही है, लेकिन बिजलानी शुल्क जमा नहीं करते हैं और गृहमंत्री का जोर बताते हैं। इसलिए गृहमंत्री को आवेदन देकर अवगत कराया है। उन्होंने आवेदन की जांच कराने का आश्वासन दिया है। इस संबंध में श्री बिजलानी का कहना है कि शिकायत करने या पुलिस भेजने की बात बिल्कुल गलत है। जहां तक पानी के शुल्क का सवाल है तो समिति पहले हिसाब दे फिर शुल्क जमा किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn